Viera Benková

Viera Benková-Popitová známa prevažne ako Viera Benková (, * 23. apríl 1939, Báčsky Petrovec) patrí medzi popredných slovenských spisovateľov na Dolnej zemi (resp. vo Vojvodine). Študovala český a slovenský jazyk a literatúru na Filologickej fakulte v Belehrade. Pracovala ako novinárka v rádiu. V roku 2014 jej Spolok slovenských spisovateľov udelil Cenu za životné dielo a v roku 2015 i Združenie spisovateľov Srbska tiež Cenu za životné dielo. V marci roku 2020 jej Spolkom slovenských spisovateľov z Bratislavy bola udelená Cena za celoživotné dielo.

 Život 
Viera Benková sa narodila 23. apríla 1939 v Báčskom Petrovci v remeselníckej rodine. Základnú školu vychodila v rodisku kde sa tiež zapisuje i na gymnázium, ktoré končí v roku 1957. Neskôr šla do Belehradu, kde na Filozofickej fakulte študovala český a slovenský jazyk a literatúru. Štúdium úspešne končí v roku 1971. Počas štúdia, v roku 1962, ako štipendistka Petroveckého okresu sa zamestnala v novinovo-vydavateľskej ustanovizne Hlas ľudu, kde pracovala ako stály člen redakcie do roku 1967, neskôr ako externá spolupracovníčka do roku 1975. Tiež bola členkou redakcie literárneho časopisu Nový život (v rokoch 1965-1978).

Keďže sa s rodinou roku 1969 presťahovala do Belehradu, od roku 1975 žila na voľnej nohe. Roku 1980 sa zamestnala v Slovenskej redakcii Novosadského rozhlasu, kde pôsobila do roku 1992, keď odišla do dôchodku a presťahovala sa z Belehradu do Báčskeho Petrovca.

V roku 1967 ju prijali do Zväzu spisovateľov Juhoslávie a v roku 1985 aj do Spolku spisovateľov Vojvodiny, kde niekoľko rokov bola aj členkou Zhromaždenia a spolupracovníkov Vydavateľstva Stražilovo v Irigu a Novom Sade tiež v správe literárneho stretnutia Brankovo kolo v Sriemských Karlovciach. Kým pôsobila v rozhlase zaujala sa o každoročné vypisovanie súbehov o rozhlasové poviedky a rozhlasové hry pre deti.

 Činnosť  
Viera Benková na dôchodku spolupracuje s Obecným rozhlasom, kde je dodnes spolupracovníčka a dlho rokov bola aj podpredsedníčka Miestneho odboru Matice slovenskej v Petrovci, kde pôsobí aj dnes. V rokoch 1983-1993 pôsobila i v Kultúrno-umeleckom spolku Pavla Jozefa Šafárika v Novom Sade.

Ako spisovateľka uverejňovala v mnohých literárnych časopisoch v Juhoslávii a na Slovensku, Rumunsku, Bulharsku, Taliansku a zastúpená je vo svetových antológiach v Indii, Švédsku, v esperante v Brazílii ako aj Juhoslávie. Od roku 1990 je aj členkou Spolku slovenských spisovateľov v Bratislave.

 Tvorba 
 Poézia 
 1964 Májový ošiaľ
 1965 Slovenská láska - Slovačka ljubav - Slowakische Liebe
 1969 Variácie
 1971 Obrady
 1975 Koráb istoty
 1978 Izoldin prsteň
 1979 Dan medju ružama
 1982 Obelisk
 1989 Komorný večer
 1997 Heroica slovaca
 2001 Kniha výstrahy, výber
 2004 Žltá krajina, čierne drozdy
 2005 Relikviár
 2011 Modrotlač
 2013 Exlibris morušových listov
 2015 Studňa a voda
 2015 Herbár zeme 
 2018 Panónske haiku 
 2018 Lišće na vetru
 2019 Studňa

 Próza a publicistika 
 1973 Lesná studienka
 1987 Dom
 1998 Z dávneho Petrovca
 2002 Z našej minulosti
 2007 Stred sveta
 2007 Stretnutie s minulosťou
 2009 Stretnutie s minulosťou (prepracované vydanie)
 2009 Stred sveta a iné prózy
 2013 Perličky minulosti
 2016 Päť ročných období
 2017 Tri ženy, dvaja muži a ja...
 2019 Závity pamäte

 Próza pre deti 
 1977 Veľký minikrimi prípad
 1980 Lesné príhody
 1984 Hojdacie kreslo spisovateľa Martina

 Rozhlasová hra pre deti 
 1985 Pusťte basu do rozhlasu v knihe Štyri hry

 Iné 
 1995 Petrovské pohľadnice (Benková V., Miklovic S. a kol.)
 2014 Studienky (Antológia slovensky píšucich prozaičiek z Maďarska, Rumunska, Slovenska a Srbska; Benková V. - Farkašová E.)
 2014 Eseje (Antológia slovenských autoriek z materskej krajiny a Dolnej zeme)
 2015 Dvojrozhovory/zbližovanie (Benková V. - Farkašová E.)
 2016 Jednozubý úsmev (Ant. slov. autoriek pre deti z materskej krajiny a Dolnej zeme; Benková V. - Farkašová E.)

 Ocenenia 
 1965 a 1969 - Cena časopisu Nový život
 1970 Pamätná medaila obce Báčsky Petrovec
 1982 Republiková Cena Neven
 1989 Čitateľský odznak KOS Vojvodiny
 1999 Cena Spolku vojvodinských slovakistov za životné dielo
 1999 Plaketa Knižnice Štefana Homolu
 1999 Plaketa Gymnázia Jána Kollára
 2000 Cena Vydavateľstva Kultúra
 2009 Ďakovný list Úradu pre Slovákov žijúcich v zahraničí - Bratislava
 2011 Medzinárodná literárna cena Ondreja Štefanka, Nadlak - Rumunsko
 2012 Cena literárneho časopisu Nový Život
 2014 Cena Spolku slovenských spisovateľov za životné dielo a popularizáciu slovenskej literatúry v zahraničí – Bratislava
 2015 Cena Združenia spisovateľov Srbska za životné dielo
2020 Cena Spolku slovenských spisovateľov za celoživotné dielo - Bratislava | Báčsky Petrovec

 Referencie 

 Externé odkazy 
 Ústav pre kultúru vojvodinských Slovákov - Viera Benková

Kategória:Slovenskí spisovatelia
Kategória:Slovenskí básnici